b'\n_START_ARTICLE_\nGalatski stolp (stari)\n_START_PARAGRAPH_\nStari galatski stolp (gr\xc5\xa1ko: Megalos pyrgos \xe2\x80\x93 Veliki stolp) je bil stolp, ki je stal znotraj citadele Galata na severni obali Zlatega roga v Konstantinoplu. V stolpu je bil severni konec masivne verige, ki je bila napeta preko vhoda v Zlati rog in je prepre\xc4\x8devala sovra\xc5\xbenim ladjam vstop v pristani\xc5\xa1\xc4\x8de. V stolpu je bil mehanizem za dvigovanje in spu\xc5\xa1\xc4\x8danje verige._NEWLINE_Ve\xc4\x8dino stolpa so uni\xc4\x8dili kri\xc5\xbearji med obleganjem Konstantinopla med \xc4\x8detrto kri\xc5\xbearsko vojno leta 1204, kar jim je omogo\xc4\x8dilo vstop v pristani\xc5\xa1\xc4\x8de in napad na mesto z morja, kjer je bilo obzidje la\xc5\xbee dostopno._NEWLINE_Stari galatski stolp nima nobene zveze z novim galatskim stolpom, ki \xc5\xa1e vedno stoji. Zgradili so ga Genove\xc5\xbeani leta 1348 na najbolj severni in najvi\xc5\xa1ji to\xc4\x8dki galatske citadele. Imenovali so ga Christea turris (Kristusov stolp), Bizantinci pa so tudi novi stolp imenovali Megalos pyrgos (Veliki stolp).'